CELEX: 31980R1188
Language: el
Date: 1980-05-12 00:00:00
Title: Κανονισμός (ΕΟΚ) αριθ. 1188/80 της Επιτροπής της 12ης Μαΐου 1980 περί εκδόσεως πιστοποιητικών εξαγωγής βοείων κρεάτων που τυγχάνουν ειδικής μεταχειρίσεως κατά την εισαγωγή σε τρίτη χώρα

Avis juridique important

|

31980R1188

Κανονισμός (ΕΟΚ) αριθ. 1188/80 της Επιτροπής της 12ης Μαΐου 1980 περί εκδόσεως πιστοποιητικών εξαγωγής βοείων κρεάτων που τυγχάνουν ειδικής μεταχειρίσεως κατά την εισαγωγή σε τρίτη χώρα  

Επίσημη Εφημερίδα αριθ. L 120 της 13/05/1980 σ. 0020 - 0020 Ελληνική ειδική έκδοση: Κεφάλαιο 03 τόμος 28 σ. 0152 

ΚΑΝΟΝΙΣΜΟΣ (ΕΟΚ) αριθ. 1188/80 ΤΗΣ ΕΠΙΤΡΟΠΗΣ της 12ης Μαΐου 1980 περί εκδόσεως πιστοποιητικών εξαγωγής βοείων κρεάτων που τυγχάνουν ειδικής μεταχειρίσεως κατά την εισαγωγή σε τρίτη χώραΗ ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη περί ιδρύσεως της Ευρωπαϊκής Οικονομικής Κοινότητος,  τον κανονισμό (ΕΟΚ) αριθ. 2931/79 του Συμβουλίου της 20ής Δεκεμβρίου 1979 περί καθεστώτος υποβοηθήσεως κατά την εξαγωγή γεωργικών προϊόντων που δύνανται να τύχουν ειδικής μεταχειρίσεως κατά την εισαγωγή σε τρίτη χώρα(1),  τον κανονισμό (ΕΟΚ) αριθ. 2973/79 της Επιτροπής της 21ης Δεκεμβρίου 1979 περί των λεπτομερειών εφαρμογής του καθεστώτος υποβοηθήσεως κατά την εξαγωγή προϊόντων του τομέως του βοείου κρέατος που απολαύουν ειδικής μεταχειρίσεως κατά την εισαγωγή σε τρίτη  χώρα(2), και ιδίως το άρθρο 2 παράγραφος 4,  Εκτιμώντας:  ότι ο κανονισμός ΕΟΚ αριθ. 2973/79 προβλέπει την έκδοση πιστοποιητικών εξαγωγής για ορισμένα βόεια κρέατα που προορίζονται να εξαχθούν στις Ηνωμένες Πολιτείες της Αμερικής- ότι αυτές οι εξαγωγές πρέπει να περιορισθούν σε 5 000 τόννους για το έτος 1980- ότι οι αιτήσεις περί χορηγήσεως πιστοποιητικών που έχουν κατατεθεί κατά τη διάρκεια του μηνός Απριλίου δεν είναι ανώτερες από τη διαθέσιμη ποσότητα- ότι είναι κατά συνέπεια αναγκαίο να προβλεφθεί έκδοση όλων αυτών των πιστοποιητικών για τα οποία έχουν  κατατεθεί οι αιτήσεις,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:   Άρθρο 1  Τα Κράτη Μέλη εκδίδουν τη 15η Μαΐου 1980 τα πιστοπoιητικά εξαγωγής που προβλέπονται από τον κανονισμό ΕΟΚ αριθ. 2973/79, για τα οποία έχουν κατατεθεί οι αιτήσεις κατά τη διάρκεια του μηνός Απριλίου 1980.   Άρθρο 2  Οι αιτήσεις περί χορηγήσεως πιστοποιητικών είναι δυνατόν να καταθέτονται σύμφωνα με το άρθρο 2 του κανονισμού ΕΟΚ αριθ. 2973/79 κατά τη διάρκεια του μηνός Μαΐου 1980, για την ακόλουθη ποσότητα βοείου: 4 800 τόννοι.   Άρθρο 3  Ο παρών κανονισμός αρχίζει να ισχύει τη 13η Μαΐου 1980.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε Κράτος Μέλος.  Έγινε στις Βρυξέλλες, στις 12 Μαΐου 1980.  Για την Επιτροπή Finn GUNDELACH Αντιπρόεδρος  (1) ΕΕ αριθ. Ν 334 της 28.12.1979, σ. 8.  (2) ΕΕ αριθ. Ν 336 της 29.12.1979, σ. 44.